٢ كيلو نقص فى وزن فيلم انت حبيبى تسبب فى ازمه
#000008
حكاية فنية طريفه
#000010
من اعلى الافلام جماهيرية وطرافة للنجم فريد فيلم “انت حبيبى” الذى شارك فريد الاطرش بطولته شادية .. وهند رستم وعبد السلام النابلسي
#000012
و فى هذا الفيلم اسكتش مشهور اسمه “يا سلام على حبى وحبك” كان سبب رئيسيا فى نجاح الفيلم وشهرته لدرجة ان ناس كتير متعرفش الاسكتش اتغنى فى فيلم ايه اصلا .. بس لو سألتهم عن الاغنية نفسها ممكن يسمعوها من اول كلمة لاخر كلمة.. والغير معروف للكثيرين ان الاسكتش ده اتضاف فى الفيلم لان الفيلم نفسه كان ناقص 2 كيلو.. فى الوزن
وانه بعد يوسف شاهين ما انتهى من تصوير الفيلم وبدأ في طباعة النسخ النهائية الجاهزة للعرض، وسلم فريد الأطرش منتج الفيلم نسخ منها ، اتفاجئ بعد أيام باتصال من فريد الأطرش بيكلمه وهو متعصب وبيقوله: إزاي ده يحصل؟، ده خراب بيوت... فيوسف شاهين اتضايق جدا وقاله: إنت حضرتك بتزعق ليه؟، فهمني المشكلة فين علشان نحلها بالعقل، فاعتذر فريد عن أسلوبه وعصبيته وقال لشاهين بصوت ودود ومهذب: الموزع بيقول إن الفيلم ناقص 2 كيلوجرام، فهل نقدر يا يوسف نضيف للفيلم الاتنين كيلوجرام دول لأن ده شرط للتصدير والتوزيع؟
#000016
قعد يوسف شاهين يفكر وكل ما يلاقى فكرة يكتشف انها هتبقى عبأ على الفيلم وممكن تبوظ الفيلم بدل ما تضيف له، وفى النهاية قال طالما ان مشكلة الموزع في الوزن، ممكن نضيف أغنية أو اسكتش غنائي يخدم الأحداث من غير ما يتصادم مع الدراما، وعرض الفكرة على فريد الأطرش فرحب بيها جدا وتم تكليف الشاعر فتحي قورة بكتابة كلمات دويتو غنائي بيجمع بين فريد الأطرش وشادية بإسم يا سلام على حبي وحبك، وأخرجه شاهين بطريقة ساخرة مبتكرة، لدرجة أنه نجح أكثر من الفيلم.
#000018